എല്ഡിഎഫിനെതിരെയുള്ള ആദ്യ പണി സില്വര് ലൈനിന്റെ രൂപത്തില് ഒപ്പം കുമ്മനവും കെപിസിസി വര്ക്കിംഗ് പ്രസിഡന്റും ഉള്പ്പെടെ മറ്റു പ്രമുഖരും കോണ്ഗ്രസില് തിരികെയെത്തിയ ചെറിയാന് ഫിലിപ്പ് എല്ഡിഎഫിന് തലവേദനയാകുന്നത് ഇങ്ങനെ.. തിരുവനന്തപുരം: നീണ്ട ഇരുപത് വര്ഷത്തിന് ശേഷം കോണ്ഗ്രസിലേക്ക് മടങ്ങിയെത്തിയ ചെറിയാന് ഫിലിപ്പ് സര്ക്കാരിനെതിരെ ആദ്യ പണിയുമായെത്തുന്നു. കോണ്ഗ്രസ് പ്രവേശനത്തിന് ശേഷം ആദ്യമായി എല്ഡിഎഫിനെതിരെ സില്വര് ലൈന് സംവാദത്തിലാണ് അദ്ദേഹംപങ്കെടുക്കുന്നത്. കേരളപ്പിറവി ദിനത്തില് നടക്കുന്ന സംവാദത്തില് മുന് ഗവര്ണര് കുമ്മനം രാജശേഖരനും കെ.പി.സി.സി. വര്ക്കിങ് പ്രസിഡന്റ് പി. റ്റി. തോമസ് എം.എല്.എ ഉള്പ്പെടെയുള്ള പ്രമുഖരുമുണ്ട്. കേരള സംസ്ഥാന സുസ്ഥിര വികസന സമിതിയാണ് സംവാദം സംഘടിപ്പിക്കുന്നത്. ഇടതുപക്ഷം തന്റെ രാഷ്ട്രീയ പ്രസക്തി ഇല്ലാതാക്കി എന്നതുള്പ്പെടെയുള്ള പരാമര്ശങ്ങള് നടത്തിയ ചെറിയാന് ഫിലിപ്പിന് എല്ഡിഎഫിനെതിരെ ആഞ്ഞടിക്കാനുള്ള വേദിയായി സംവാദം മാറും. നവംബര് ഒന്നിന് നടക്കുന്ന സംവാദം ഉദ്ഘാടനം ചെയ്യുന്നത് വിഖ്യാത പരിസ്ഥിതി ശാസ്ത്രജ്ഞന് പ്രൊഫ. മാധവ് ഗാഡ്ഗില് ആണ്. അതിവേഗപാത, അതിവേഗ ദുരന്തത്തിലേക്കോ എന്ന പേരിലാണ് ചര്ച്ച സംഘടിപ്പിക്കുന്നത്. കേരള സുസ്ഥിര വികസന സമിതി ചെയര്മാന് ജോര്ജ് സെബാസ്റ്റ്യന് ആണ് ചര്ച്ചയുടെ മോഡറേറ്ററാവുക. ഗൂഗിള് മീറ്റ് വഴിയാണ് സംവാദം നടക്കുന്നത്. നവംബര് ഒന്നിന് വൈകുന്നേരം ഏഴ് മുതല് 8.30 വരെയാണ് സംവാദം നടക്കും. ഇത് രണ്ടാം വട്ടമാണ് സുസ്ഥിര വികസന സമിതി ഈ വിഷയത്തില് ഇതുപോലെ വിപുലമായ ഒരു ചര്ച്ചയ്ക്ക് കൂടി വേദിയൊരുക്കുന്നത്. ഇതില് നിന്നും ഉരുത്തിരിയുന്ന നിര്ദ്ദേശങ്ങളുടെ അടിസ്ഥാനത്തില് ഭാവി പ്രവര്ത്തനങ്ങള്ക്ക് രൂപം നല്കുമെന്ന് കേരള സുസ്ഥിര വികസനസമിതി ചെയര്മാന് ജോര്ജ് സെബാസ്റ്റ്യന് പറഞ്ഞു. മുന് ഗവര്ണര് കുമ്മനം രാജശേഖരന്, കെ.പി.സി.സി. വര്ക്കിങ് പ്രസിഡന്റ് പി. റ്റി. തോമസ് എം. എല്. എ., ശാസ്ത്ര സാഹിത്യ പരിഷത്ത് മുന് പ്രസിഡണ്ട് ഡോ. ആര്. വി. ജി. മേനോന്, ചെറിയാന് ഫിലിപ്പ്, പ്രമുഖ മാധ്യമ പ്രവര്ത്തകന് എം. ജി. രാധാകൃഷ്ണന്, പട്ടികജാതി, പട്ടികവര്ഗ്ഗ കമ്മീഷന് മുന് ചെയര്മാന് റിട്ട. ജഡ്ജി പി. എന്. വിജയകുമാര്, സാക്ഷരതാ മിഷന് മുന് ഡയറക്ടര് ഡോ. എം. ജി. ശശിഭൂഷന്, കെ. റെയില് സില്വര് ലൈന് വിരുദ്ധസമിതി അധ്യക്ഷന് എം. പി. ബാബുരാജ്, പ്രമുഖ സാമൂഹ്യ, മാധ്യമ പ്രവര്ത്തകനായ പി. ജെ. ആന്റണി തുടങ്ങിയവരും ചര്ച്ചയില് പങ്കെടുക്കും. Tags